หลังมีเพศสัมพันธ์แบบไม่ใส่ถุงหลังจากนั้น3วันประจำเดือนมสีน้ำตาลเข้มทุกวันจนหมด เมื่อประจำเดือนหมดมีการตกข่าวเยอะและคัน ช่วงนี้มีน้ำใสมีกลิ่นคาวปลา เป็นมาประมาณเกือบ1อาทิตย์แล้ว เกิดจากอะไรคะ พึ่งเริ่มกินยาคุมได้2แผงด้วยคะเกี่ยวมั้ยคะ อันตรายมั้ย
สวัสดีค่ะ งาน,หากหลังจากที่มีเพศสัมพันธ์ ประจำเดือนได้มาแล้วในช่วงวันที่ที่ควรจะมา และมานาน 3 วัน ก็แสดงว่าเป็นประจำเดือนที่ปกติดี และไม่ได้มีการตั้งครรภ์เกิดขึ้นจากการมีเพศสัมพันธ์ในช่วงก่อนหน้านั้นค่ะส่วนหลังจากที่ประจำเดือนหมด ได้มีตกขาวปริมาณมาก และมีกลิ่นเหม็นคาวปลา น่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งปัจจัยที่อาจทำให้เกิด ได้แก่ เชื้อแบคทีเรียชนิดดี (lactobacilli bacteria) ลดลงจากสาเหตุต่างๆ เช่น ช่องคลอดมีความเป็นด่างจากการโดนหลั่งน้ำอสุจิบ่อยๆ หรือจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอนอย่างไรก็ตาม การอักเสบของช่องคลอดจากเชื้อแบคทีเรียมักไม่ได้ทำให้มีอาการคัน ดังนั้น หากยังคงมีอาการคันร่วมด้วย ก็อาจเกิดจากมีการติดเชื้อราในช่องคลอดร่วม หรือนอกจากนี้ อาจเกิดจากการติดเชื้อโรคติดต่อทางเพศสัมพันธ์ เช่น หนองใน ติดเชื้อปรสิตในช่องคลอด เป็นต้นส่วนการทานยาคุมกำเนิด อาจทำให้มีตกขาวออกมาได้ แต่ก็จะเป็นตกขาวที่ปกติ ไม่คัน ไม่มีกลิ่นเหม็น จะไม่ได้ทำให้เกิดตกขาวที่มีลักษณะผิดปกติดังกล่าวค่ะหากตกขาวยังคงมีปริมาณมากทุกวันและยังมีกลิ่นเหม็นหรือคันช่องคลอด ก็ควรไปพบแพทย์เพื่อรักษาค่ะ ในเบื้องต้น ควรงดการสวนล้างช่องคลอดและอวัยวะเพศด้วยน้ำยาต่างๆ ให้ใช้น้ำเปล่าก็เพียงพอ พยายามอย่าให้อวัยวะเพศเปียกชื้น โดยการเช็ดให้แห้งหลังการเข้าห้องน้ำทุกครั้ง ใส่กางเกงในที่ไม่รัดแน่นเกินไป กางเกงในต้องซักให้สะอาดและตากแดดให้แห้ง เป็นต้น